Bourne (film series)
Filmên Bourne rêzeke filmên heyecander ên aksiyonê ya amerîkî ye ku li ser karakterê Jason Bourne ( Matt Damon ) hatiye avakirin. Jason Bourne kujerekî CIA-yê ye ku ji amneziyaya dîsisyoetîv ketiye lewra hewl dide bizane ka kî ye. Ev karakter ji hêla nivîskarê Robert Ludlum ve hatiye afirandin . Di wan her sê romanên Ludlumî de yên ku ji bo sînemayê hatine adaptekirin, Matt Damon wek karakterê sernavî hatiye destnîşankirin. Doug Liman derhêneriya The Bourne Identityê kiyr (2002) û Paul Greengrass derhêneriya The Bourne Supremacy (2004), The Bourne Ultimatum (2007) û Jason Bourne (2016) kiriye. Tony Gilroy jî bilî Jason Bourne hevkariya nivîsîna hemû filmên din kiriye û herwiha jî derhêneriya The Bourne Legacy (2012) kiriye. Damon tercîh kir ku venegere filmê çaremîn anku The Bourne Legacy ku tê de behsa karekterekî nû yê sereke tê kirin û ew jî Aaron Cross ( Jeremy Renner ). Aaron Crossê ku operatîvekî wezareta parastinê ye, ji ber kiryarên Bourneî di Ultimatumê de hewl dide bireve da ku jiyana xwe xelas bike. Karakterê Jason Bourne di Legacyê de xuya nake, lê navê wî û wêneyên Damon wekî Bourne di tevahiya filmî de xuya dibin. Damon ji bo filmê pêncemîn vegeriya, Jason Bourne .